เรื่องร้องเรียน: สะพานปลา หรือ ตลาดกลางสินค้าสัตว์น้ำ กรุงเทพ-บางบอน ส่งกลิ่นเหม็นคาว กลิ่นฟอมาลีนแช่ของ และกลิ่นน้ำเน่าเสีย มายังพื้นที่ชุมชน ที่มีผู้สูงอายุ เด็กเล็ก จำนวนมาก ทำให้พื้นที่ชุมชนที่อยู่อาศัย เดือดร้อน เพราะกลิ่นเน่าเสียต่างๆ ส่งผลต่อระบบหายใจของผู้คนที่พักอาศัยใกล้เคียง
การดำเนินการของเจ้าหน้าที่: กรณีเหตุร้องเรียนนี้ เจ้าหน้าที่ฝ่ายสิ่งแวดล้อมได้เข้าตรวจสอบเมื่อวันที่ 21 กพ.2566 บริเวณตลาดกลางสัตว์น้ำ กรุงเทพ บางบอน ถนนบางบอน3ซึ่งมีแผงค้าจำนวน12 แผงในบริเวณตลาด มีการรับสัตว์น้ำเช่นปลาน้ำจืดและปลาทะเล มาทำการคัดเลือกขนาดปลาเพื่อส่งให้ลูกค้าขายส่งและขายปลีก ขณะตรวจสอบพบมีกลิ่นคาวปลารุนแรง ไม่พบมีน้ำเน่าเหม็น มีเศษปลาตกค้างบริเวณรางระบายน้ำปริมาณมาก เจ้าหน้าที่ได้สุ่มตัวอย่างปลาและสัตว์ชนิดอื่นจำนวน7 ตัอย่าง นำมาตรวจ หาฟอร์มาลีนในห้องปฎิบัติ ไม่พบมีฟอร์มาลีนแต่อย่างใด ในเบื้องต้นเจ้าหน้าที่ได้ออกแบบตรวจของเจ้าพนักงานฯตาม พรบ.การสาธารณสุข2535 ให้เพิ่มความถี่ในการทำความสะอาดบริเวณพื้นที่บริเวณตลาด หมั่นตรวจสอบบริเวณรางระบายน้ำไม่ให้มีเศษปลาอันเป็นสาเหตุก่อให้เกิดกลิ่น ทั้งนี้เจ้าหน้าที่จะได้ตรวจติดตามผลเป็นระยะ ต่อไป
ความเห็นของผู้แจ้ง: ทำงานไวดีครับ สู้ๆครับ
พื้นที่: แขวงบางบอนเหนือ เขตบางบอน กรุงเทพมหานคร